Følg kronprinsparets 12-timers arbeidsdag i Etiopia
VG er med på det intensive besøket, som varer i tre dager. Onsdag starter de på et sykehus hvor Mette-marit åpner en helsekonferanse, fortsetter til landsbygda for å se klimasmart landbruk, fortsetter med menneskerettighetsaktivister, deretter til norske misjonærer og hjelpearbeidere, så kaffeimportører, før de avslutter med mottagelse i ambassaden. Følg med på kronprinsparets arbeidsdag her: 21:00: Tilbake til hotellet. I morgen er det besøk i flyktningeleir nord i landet. 20:00 : Mette-Marit ankommer med bunad til mottakelse i den norske ambassaden med ambassadør Andreas Gaarder og fru Uta Henrich-Gaarder. Kronprinsen holder tale for om lag 1000 gjester, og Gaarder-parets datter Rebecca (9), får klem av kronprinsessen.17:00: Kaffe-seremoni med smatting og smaking hos kaffeimportøren Nordic Approach med leder Morten Wennersgaard og Mr Seife Tuuloskorpi. Nordmenn er blant verdens mest kraffedrikkende folkeslag, og kronprinsparet er intet unntak. Allerede første gang de møtte pressen – i år 2000 – var de å se med hvert sitt kaffekrus i hånden. Hos kaffeimportøren lærer de hvordan kjennerne tester kaffen på jakt etter de aller beste bønnene. Det må noen dype sniff og skikkelig slurping til. – Dette var oppkvikkende, lo Mette-Marit på vei ut igjen.16.00: Møter leder for den Etiopiske menneskerettskommisjonen, Dr. Addisu Gebregziabher og leder fra kommisjonen for kvinners og barns rettigheter, Ubah Mohamed15.30: Lunsj med Norsk Luthersk Misjonssamband, Norsk Flyktningeråd, Kirkens Nødhjelp, Redd Barna og Utviklingsfondet. 15.05: Leder for NLM, Lamessa Endalew viser kronprinsparet fotoutstilling fra da kong Olav besøkte Etiopia i 1966 15.00: Norske barn som bor i Addis Abeba møter kronprinsparet med flagg og blomster når de ankommer Norsk Luthers Misjonssamband (NMLM). 14.00: I bilen, på vei til Norsk Luthers Misjonssamband13.30: Kaffebesøk i en bondes hjem. Familien forteller om sine erfaringer med landbruket, serverer tradisjonell kaffe og overrekker gaver. Kronprinsparet får lokal hårpynt og klær, før kortesjen skal videre. 13.15: Kronprinsparet vises rundt på området hvor det er gjort tiltak for å forhindre jorderosjon. Begge er interessert i klimaspørsmål, og har mye å spørre lederen for prosjektet om. 13.00: Norge har et klimasamarbeid med Etiopia og bærekraftig landbruk er et viktig tiltak. I Oromia, 50 kilometer utenfor Addis Abeba, blir kronprinsparet mottatt av statssekretærene i landbruksdepartementet og finansdepartementet og velsignet av tre eldre etiopiere. 10.20: Kronprinsessen taler ved åpningen av Etiopisk-norsk konferanse om helse og høyere utdannelse. Arrangører er Armauer Hansen Reseach Institute og Oslo universitetssykehus. Mette Marit må smile når hun først blir presentert som kronprins, og deretter som kronprinsesse Mette Marie. Men hun holder talen i fin stil og fremhever blant annet det gode helsesamarbeidet mellom Etiopia og Norge 10.18: Møter pasienter som selger tekstiler de har laget selv. 10.15: Helsekonferanse på Armauer Hansen Reseach Institute i Addis Abeba – et forskningssenter oppkalt etter nordmannen som oppdaget leprabasillen i 1873. Ønskes velkommen av toppledelsen 10.00:Kortesjen med kronprinsparet og pressen på hjul kjører tilbake til Addis Abeba, til Norsk Luthers Misjonssamband 09.00: Avreise fra hotellet i Addis Abeba
I løpet av dagen har kronprinsparet innom sykehus, landbruk, kaffesmaking, besøke menneskerettighetsarbeidere, misjonærer og i kveld er det mottagelse i ambassaden.